ddrg/super_eurlex huggingface dataset:
A Tanács 1196/86/EGK rendelete

(1986. április 22.)

az Európai Gazdasági Közösség és a Pakisztáni Iszlám Köztársaság között létrejött kereskedelmi, gazdasági és fejlesztési együttműködési megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösség külgazdasági kapcsolatok területén kitűzött céljainak elérése érdekében jóvá kell hagyni az Európai Gazdasági Közösség és a Pakisztáni Iszlám Köztársaság között létrejött kereskedelmi, gazdasági és fejlesztési együttműködési megállapodást; mivel úgy tűnik, hogy a megállapodásban előírt egyes gazdasági együttműködési intézkedések túllépik a Szerződésben a közös kereskedelempolitika területén előírt hatásköröket, és ezért a 235. cikket is figyelembe kell venni,

ELFOGADTA EZT A RENDELETET:

1. cikk

Az Európai Gazdasági Közösség és a Pakisztáni Iszlám Köztársaság között létrejött kereskedelmi, gazdasági és fejlesztési együttműködési megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodás 10. cikkében előírt értesítést a Tanács elnöke küldi meg [3].

3. cikk

A tagállamok képviselőinek támogatásával a Közösséget a Bizottság képviseli a megállapodás 8. cikkében előírt vegyesbizottságban.

4. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

E rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1986. április 22-én.

a Tanács részéről

az elnök

H. Van Den Broek

[1] HL C 81., 1985.3.29., 3. o.

[2] HL C 88., 1986.4.14.

[3] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Bizottság 344/86/EGK rendelete

(1986. február 17.)

a biztosítékok tekintetében a 626/85/EGK és a 2077/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3768/85/EGK rendelettel módosított [1], a feldolgozott gyümölcs- és zöldségtermékek piacának közös szervezéséről szóló, 1977. március 14-i 516/77/EGK tanácsi rendeletre [2] és különösen annak 4. cikke (8) bekezdésére,

tekintettel a legutóbb az 1699/85/EGK rendelettel módosított [3], a konzervananászra vonatkozó termelési támogatási rendszer létrehozásáról szóló, 1977. március 14-i 525/77/EGK tanácsi rendeletre [4] és különösen annak 8. cikkére,

mivel a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról szóló, 1985. július 22-i 2220/85/EGK bizottsági rendelet [5] III. címében meghatározza, hogy milyen formában lehet biztosítékot nyújtani; mivel ugyanezen rendelet 19. cikke (1) bekezdése rendelkezik arról, hogy az előlegfizetésekkel kapcsolatos biztosítékokat mikor lehet felszabadítani;

mivel ennek következtében a feldolgozatlan szárított szőlő és szárított füge raktározási ügynökségek által történő felvásárlásáról, értékesítéséről és tárolásáról szóló, 1985. május 7-i 626/85/EGK bizottsági rendelet [6] és a konzervananászra vonatkozó termelési támogatási rendszer részletes alkalmazási szabályainak megállapításáról szóló, 2077/85/EGK rendelet [7] megfelelő rendelkezéseit el kell hagyni;

mivel az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

A 626/85/EGK rendelet 21. cikke (1) bekezdésének második albekezdését és a 2077/85/EGK rendelet 4. cikke (4) bekezdését valamint 5. cikke (1) bekezdését el kell hagyni.

2. cikk

Ez a rendelet 1986. március 1-jén lép hatályba.

Mindazonáltal a 2077/85/EGK rendelet 5. cikke (1) bekezdése alkalmazható minden olyan biztosíték esetében, amelyet e rendelet hatálybalépése előtt nyújtottak.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. február 17-én.

a Bizottság részéről

Frans Andriessen

alelnök

[1] HL L 362., 1985.12.31., 8. o.

[2] HL L 73., 1977.3.21., 1. o.

[3] HL L 163., 1985.6.22., 12. o.

[4] HL L 73., 1977.3.21., 46. o.

[5] HL L 205., 1985.8.3., 5. o.

[6] HL L 72., 1985.3.13., 7. o.

[7] HL L 196., 1985.7.26., 28. o.

--------------------------------------------------
A BIZOTTSÁG 713/87/EGK RENDELETE

(1987. március 12.)

a feldolgozóipar számára piacról kivont narancs forgalmazási feltételeinek megállapításáról szóló 2448/77/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1351/86/EGK rendelettel1 módosított, a gyümölcs- és zöldségpiac közös szervezéséről szóló, 1972. május 18-i 1035/72/EGK rendeletre2 és különösen annak 21. cikke (4) bekezdésére,

mivel az 1035/72/EGK rendelet 21. cikke rendelkezik annak lehetőségéről, hogy a feldolgozóipar számára piacról kivont meghatározott kategóriájú vérnarancsot forgalmazzák;

mivel a 2448/77/EGK bizottsági rendelet3 meghatározza a Sanguinello és Sanguigno fajtába tartozó narancsok feldolgozóipari forgalmazásának feltételeit; mivel e feltételeket az iparban használt Moro és Tarocco narancsfajtákra is ki kell terjeszteni; mivel ezt az eljárást a narancslépiac helyzetét figyelembe véve és a közösségi ipar ellátási lánca zavartalan működésének biztosítása érdekében ajánlatos meghatározott narancsmennyiségre és meghatározott időszakra korlátozni;

mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2448/77/EGK bizottsági rendelet 1. cikke helyébe a következő rendelkezés lép:

"1. cikk

A piacról kivont

- Sanguinello és Sanguingo fajtákat,

- az 1986/87. és az 1987/88. gazdasági évben évi 30 000 tonnányi felső határral korlátozott Moro és Tarocco fajtákat

az érintett tagállam által kijelölt hivatalok folyamatos pályázat vagy nyilvános árverés útján a feldolgozóipar számára eljuttatják."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. március 12-én.

a Bizottság részéről

Frans ANDRIESSEN

alelnök

1 HL L 119., 1986.5.8., 46. o.

2 HL L 118., 1972.5.20., 1. o.

3 HL L 285., 1977.11.9., 5. o.
A Tanács 1307/87/Euratom, eszak, egk rendelete

(1987. május 11.)

a műszakpótlékra jogosult tisztviselők kategóriáinak meghatározásáról, valamint annak mértékéről és feltételeiről szóló 300/76/ESZAK, EGK, Euratom tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel a legutóbb a 793/87/Euratom, ESZAK, EGK rendelettel [1] módosított, az Európai Közösségek tisztviselőinek személyzeti szabályzata és az e Közösségek egyéb alkalmazottaira vonatkozó alkalmazási feltételek megállapításáról szóló 259/68/EGK, Euratom, ESZAK rendeletre [2], és különösen annak 56a. cikke második albekezdésére,

tekintettel a Bizottságnak a személyzeti szabályzati bizottsággal folytatott konzultációt követően benyújtott javaslatára,

mivel szükség van arra, hogy az Európai Közösségek Hivatalos Lapjának feladó létesítményei folyamatosan rendelkezésre álljanak annak érdekében, hogy azt a meghatározott határidőket betartva lehessen terjeszteni; mivel, minden ötödik héten a terjesztésért felelős személyzet éjjel végzi a munkáját, ideértve a szombatot, a vasárnapot és a törvényes munkaszüneti napokat;

mivel ezért a legutóbb a 3856/86/EGK, Euratom, ESZAK rendelettel [3] módosított 300/76/ESZAK, EGK, Euratom rendelet [4] hatályát ki kell terjeszteni az ilyen személyzetre,

ELFOGADTA EZT A RENDELETET:

1. cikk

A 300/76/ESZAK, EGK, Euratom rendelet 1. cikkének (1) bekezdése a következőképpen módosul:

1. Az első albekezdés "telexszolgálat" szót követő és a francia bekezdéseket megelőző szakasza helyébe a következő szöveg lép: "vagy az Európai Közösségek Hivatalos Lapjának kiszállításában vesz részt, aki a személyzeti szabályzat 56a. cikkének értelmében több műszakos munkarendben végez munkát, a következő pótlékra jogosult:".

2. A cikk az első francia bekezdés után a következő francia bekezdéssel egészül ki:

- "12641 BFr, amennyiben a szolgálat keretében két műszakban folyik a munka és az egyik műszak éjszakai, ideértve a szombatot, a vasárnapot és a törvényes munkaszüneti napokat;".

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet a hatálybalépését követő hónap első napjától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. május 11-én.

a Tanács részéről

az elnök

M. Eyskens

[1] HL L 79., 1987.3.21., 1. o.

[2] HL L 56., 1968.3.4., 1. o.

[3] HL L 359., 1986.12.19., 5. o.

[4] HL L 38., 1976.2.13., 1. o.

--------------------------------------------------
Hivatalos Lap L 347 , 11/12/1987 o. 0016 - 0017

finn különkiadás fejezet 2 kötet 4 o. 0274

svéd különkiadás fejezet 2 kötet 4 o. 0274



A Bizottság 3692/87/EGK rendelete (1987. december 9.) a vámmentességek közösségi rendszerének létrehozásáról szóló 918/83/EGK tanácsi rendelet 60. cikke (1) bekezdésének b) pontjában előírt biológiai vagy vegyi anyagok listájának megállapításáról szóló 2288/83/EGK rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerződésre, tekintettel a 3691/97/EGK bizottsági rendelettel [1] módosított, a vámmentességek közösségi rendszerének létrehozásáról szóló, 1983. március 28-i 918/83/EGK tanácsi rendeletre [2] és különösen annak 143. cikke (1) bekezdésére, tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [3] és különösen annak 15. cikkére, mivel a legutóbb a 2340/86/EGK rendelettel [4] módosított 2288/83/EGK bizottsági rendelet [5] mellékletében szereplő listában felsorolt biológiai és vegyi anyagok osztályozásának alapja a Vámegyüttműködési Tanács nómenklatúrája; mivel a Vámegyüttműködési Tanács 1983. június 14-én jóváhagyta a Harmonizált Áruleíró és Kódrendszerről szóló nemzetközi egyezményt (a továbbiakban: "HR"); mivel a rendelkezések szerint 1988. január 1-jével kezdődő hatállyal a HR a jelenlegi nómenklatúra helyébe lép a nemzetközi kereskedelem tekintetében; mivel ezért ki kell igazítani a szóban forgó áruk osztályozását oly módon, hogy azt a HR használatára kell alapozni, ELFOGADTA EZT A RENDELETET: 1. cikk A 2288/83/EGK rendelet mellékletének helyébe e rendelet melléklete lép. 2. cikk Ez a rendelet az Európai Közösségek Hivatalos Lapjában való kihirdetését követő harmadik napon lép hatályba. Ezt a rendeletet 1988. január 1-jétől kezdődő hatállyal kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1987. december 9-én. a Bizottság részéről Cockfield alelnök [1] HL L 347., 1987.12.11., 8. o. [2] HL L 105., 1983.4.23., 1. o. [3] HL L 256., 1987.9.7., 1. o. [4] HL L 203., 1986.7.26., 15. o. [5] HL L 220., 1983.8.11., 13. o. -------------------------------------------------- MELLÉKLET " MELLÉKLET Hivatkozási szám | HR vámtarifaszám | Leírás | | 28459090 | Hélium-3 | | 28459090 | (Oxigén-18) Víz | 20273 | 29012990 | 3-Metilpent-1-én | 20274 | 29012990 | 4-Metilpent-1-én | 20275 | 29012990 | 2-Metilpent-2-én | 20276 | 29012990 | 3-Metilpent-2-én | 20277 | 29012990 | 4-Metilpent-2-én | 25634 | 29021910 | P-mentán-1 (7), 2-dién béta- fellandrén | 14769 | 29036900 | 4,4-dibróm-bifenil | 17305 | 29041000 | Etil metán-szulfonát | 14364 | 29239000 | Dekametónium-bromid (INN) | 20641 | 29269090 | 1-Naftonitril | 20642 | 29269090 | 2-Naftonitril | 22830 | 29362100 | Retinil-acetát | 21887 | 35079000 | Foszfor-glükomutáz | " --------------------------------------------------
A Bizottság 4006/87/EGK rendelete

(1987. december 23.)

a gyapotról szóló 4. jegyzőkönyv módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a 3985/87/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 15. cikkére,

mivel a 2658/87/EGK tanácsi rendelet 1988. január 1-jétől kezdődő hatállyal létrehozza a Közös Vámtarifa és a Közösség külkereskedelmi statisztikája Áru-nómenklatúrájának követelményeit kielégítő Harmonizált Rendszeren alapuló Kombinált Árunómenklatúrát;

mivel ennek következtében a gyapotra vonatkozó 1979. május 24-i 4. tanácsi jegyzőkönyvben [3] szereplő árumegnevezéseket és vámtarifaszámokat a Kombinált Nómenklatúrának megfelelően kell kifejezni, mivel ezek a kiigazítások nem kívánnak meg lényegi módosításokat,

ELFOGADTA EZT A RENDELETET:

1. cikk

A gyapotról szóló 4/79. jegyzőkönyv a következőképpen módosul:

A 4. jegyzőkönyv első rendelkezése helyébe a következő szöveg lép:

"(1) Ez a jegyzőkönyv a Kombinált Nómenklatúra 520100 szám alá tartozó, nem kártolt vagy fésült gyapotra vonatkozik."

2. cikk

Ez a rendelet 1988. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. december 23-án.

a Bizottság részéről

Frans Andriessen

alelnök

[1] HL L 376., 1987.12.31., 1. o.

[2] HL L 256., 1987.9.7., 1. o.

[3] HL L 291., 1979.11.19., 174. o.

--------------------------------------------------
A Tanács 3240/88/EGK Rendelete

(1988. október 18.)

a Kanári-szigetek mezőgazdaságára alkalmazandó társadalmi-strukturális rendelkezések megállapításáról szóló 2915/86/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel Spanyolország és Portugália csatlakozási okmányára és különösen annak 25. cikke (3) bekezdésére,

tekintettel a Bizottság javaslatára,

mivel a 2915/86/EGK rendelet [1] a Közösség valamennyi régiójára alkalmazható társadalmi-strukturális intézkedéseket kiterjesztette a Kanári-szigetekre az agrárstruktúra fejlesztésének ösztönzése céljából;

mivel a Kanári-szigetek agrárstruktúrája különösen nem megfelelő, a következő intézkedéseket alkalmazhatóvá kell tenni a Kanári-szigetekre: az 1096/88/EGK rendeletben [2] a gazdálkodás megszüntetésének ösztönzésére elfogadott rendszer és a legutóbb a 2238/88/EGK rendelettel [3] módosított 1035/72/EGK rendeletben [4] előírt, a gyümölcs- és zöldségfélék ágazatában a termelői szervezetek létrehozása és működésének elősegítése érdekében nyújtott támogatási rendszer;

mivel a fent említett társadalmi-strukturális intézkedéseknek a Kanári-szigetekre való alkalmazása összeegyeztethető a közös agrárpolitika általános céljaival,

ELFOGADTA EZT A RENDELETET:

1. cikk

A 2915/86/EGK rendelet 1. cikkének (1) bekezdése helyébe a következő szöveg lép:

"(1) Az alábbi rendeletekkel bevezetett közös intézkedéseket alkalmazni kell a Kanári-szigetekre:

- a legutóbb az 1137/88/EGK rendelettel [5] módosított, az agrárstruktúra hatékonyságának javításáról szóló, 1985. március 12-i 797/85/EGK tanácsi rendelet [6],

- a legutóbb az 1760/87/EGK tanácsi [7] rendelettel módosított, a mezőgazdasági termékek feldolgozására és forgalmazására jellemző feltételek javítására vonatkozó közös intézkedésekről szóló, 1977. február 15-i 355/77/EGK tanácsi rendelet [8],

a legutóbb az 1760/87/EGK rendelettel [9] módosított, a termelői csoportokról és azok társulásairól szóló, 1978. június 19-i 1360/78/EGK tanácsi rendelet,

- a gazdálkodás megszüntetésének ösztönzésére vonatkozó közösségi rendszer létrehozásáról szóló, 1988. április 25-i 1096/88/EGK tanácsi rendelet [10],

- a legutóbb a 2238/88/EGK rendelettel [11] módosított, a gyümölcs- és zöldségpiac közös szervezésérő szóló, 1972. május 18-i 1035/72/EGK tanácsi rendelet [12] 13., 14. és 36. cikke."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1988. október 18-án.

a Tanács részéről

az elnök

Y. Pottakis

[1] HL L 272., 1986. 9.24., 4. o.

[2] HL L 110., 1988.4.29., 1. o.

[3] HL L 198., 1988.7.26., 1. o.

[4] HL L 118., 1972.5.20., 1. o.

[5] HL L 108, 1988.4.29., 1. o.

[6] HL L 93., 1985.3.30., 1. o..

[7] HL L 167., 1987.6.26., 1. o.

[8] HL L 51., 1977.2.23., 1. o.

[9] HL L 166., 1978.6.23., 1. o.

[10] HL L 110., 1988.4.29., 1. o.

[11] HL L 198., 1988.7.26., 1. o.

[12] HL L 118., 1972.5.20., 1. o.

--------------------------------------------------
A Bizottság 439/89/EGK rendelete

(1989. február 22.)

a felvásárlást, raktározást és forgalomba hozatalt magukban foglaló intervenciós intézkedések finanszírozási költségei kiszámításának módszeréről és az ehhez alkalmazandó kamatról szóló 411/88/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2050/88/EGK rendelettel [1] módosított, az intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó általános szabályok megállapításáról szóló, 1978. augusztus 2-i 1883/78/EGK tanácsi rendeletre [2] és különösen annak 5. cikkére,

mivel az 1883/78/EGK rendelet 5. cikkének első bekezdése a Közösség számára egy egységes, a ténylegesen fizetett kamatok tekintetében reprezentatív kamatláb rögzítéséről rendelkezik; mivel a második bekezdés felhatalmazza a Bizottságot arra, hogy 1992-ig a reprezentatív szintnél alacsonyabb szinten állapítsa meg az egységes kamatlábat; mivel a Bizottság már él is ezzel a lehetőséggel, hiszen 1986 óta 7 %-ban állapítja meg az egységes kamatlábat; mivel a tagállamokban alkalmazott kamatlábak alakulása szükségessé teszi ennek a kamatlábnak az emelését;

mivel az 1883/78/EGK rendelet 5. cikkének második bekezdése felhatalmazza a Bizottságot arra, hogy alacsonyabb szinten rögzítse az egységes kamatlábat azon tagállamok esetében, amelyek kamatköltségei alacsonyabbak, mint a finanszírozási költségek kiszámításához használt egységes kamatláb alkalmazásából származó kamatköltségek;

mivel az említett 5. cikkben megállapított feltételek egyes tagállamokban teljesülnek; mivel ezekben a tagállamokban 1986 óta regisztrálnak az egységes kamatláb szintje alatti kamatlábakat;

mivel helyénvaló az érintett tagállamok számára egyedi kamatlábat megállapítani, amely ezekben a tagállamokban 1989. január 1-jétől alkalmazandó, és ennek megfelelően a 411/88/EGK bizottsági rendeletet [3] módosítani;

mivel az EMOGA-bizottság az elnöke által meghatározott határidőn belül nem nyilvánított véleményt,

ELFOGADTA EZT A RENDELETET:

1. cikk

A 411/88/EGK rendelet a következőképpen módosul:

1. A 3. cikk helyébe a következő lép:

"3. cikk

Az 1883/78/EGK rendelet 5. cikkében említett kamatláb 7,7 %."

2. A 4. cikkben a második bekezdés helyébe a következő lép:

"(2) Az 1989. január 1-jétől szeptember 30-ig terjedő időszakban az egyedi kamatláb a következő:

- Németország esetében 6 %,

- Hollandia és Luxemburg esetében 6,5 %."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1989. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. február 22-én.

a Bizottság részéről

Ray Mac Sharry

a Bizottság tagja

[1] HL L 185., 1988.7.15., 6. o.

[2] HL L 216., 1978.8.5., 1. o.

[3] HL L 40., 1988.2.13., 25. o.

--------------------------------------------------
A Bizottság 2734/89/EGK rendelete

(1989. szeptember 8.)

az EMOGA Garanciarészlege által finanszírozandó, a 822/87/EGK rendelet 37. cikkének (2) bekezdése szerinti kiadások meghatározása során figyelembe veendő tényezőkről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2277/89/EGK rendelettel [1] módosított, egyes – különösen a mezőgazdasági termékeknek az intervenciós hivatalok általi felvásárlására, raktározására és értékesítésére vonatkozó – intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozásáról szóló, 1981. november 9-i 3247/81/EGK tanácsi rendeletre [2] és különösen annak 7b. cikkére,

mivel a legutóbb az 1236/89/EGK rendelettel [3] módosított, a borpiac közös szervezéséről szóló, 1987. március 16-i 822/87/EGK tanácsi rendelet [4] megállapítja, hogy az említett rendelet 35. és 36. cikkében említett lepárlási termékek elhelyezését célzó intézkedések költségeit az Európai Mezőgazdasági Orientációs és Garanciaalapnak kell viselnie; mivel meg kell állapítani, hogy mely tényezőket kell figyelembe venni e költségek meghatározásánál;

mivel e költségek és a 822/87/EGK rendelet 40. cikke alkalmazása következtében felmerülő költségek között hasonlóság áll fenn; s mivel ezért a 3247/81/EGK rendelet 3. és 4. cikkében megállapított szabályok alkalmazhatók;

mivel az e rendeletben előírt intézkedések összhangban vannak az EMOGA-bizottság véleményével,

ELFOGADTA EZT A RENDELETET:

1. cikk

Az EMOGA Garanciarészlegét terhelő, a 822/87/EGK rendelet 35. és 36. cikkében említett – az alkohol és alkoholos italok ágazatán kívüli ágazatokban keletkezett – lepárlási termékek elhelyezését célzó intézkedések költségei a szóban forgó alkohol felvásárlási árával egyenlők:

a) az alkohol értékesítéséből származott bevétel;

b) a határértéket meghaladó veszteségek ellenértéke;

c) a lopás és más azonosítható veszteségek miatt hiányzó mennyiség ellenértéke;

d) a raktározási körülmények következményeként megromlott mennyiségek ellenértéke;

e) a baleset folytán megsemmisült mennyiségek ellenértéke;

f) a közösségi szabályok szerint beszedett biztosítékok;

g) egyéb bevételek.

2. cikk

Az 1. cikk b), c), d) és e) pontjában szereplő ellenérték meghatározására a 3247/81/EGK rendelet 3. cikke (2) bekezdését és 4. cikkét kell alkalmazni.

3. cikk

A 822/87/EGK rendelet 35. és 36. cikkében említett lepárlási termékek megengedett raktározási veszteségének határértéke megegyezik a rendelet 39. cikkében említett lepárlási termékek tekintetében megadottal.

4. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1987. október 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. szeptember 8-án.

a Bizottság részéről

Ray Mac Sharry

a Bizottság tagja

[1] HL L 218., 1989.7.28., 4. o.

[2] HL L 327., 1981.11.14., 1. o.

[3] HL L 128., 1989.5.11., 31. o.

[4] HL L 84., 1987.3.27., 1. o.

--------------------------------------------------